Ahmed Smajlović
<s>Ahmed ef.</s><s>Smajlović (Srebrenica, 17. juna 1938. – Sarajevo, 11. avgusta 1988.), bosanskohercegovački je islamski prosvjetni, kulturni i javni djelatnik  bošnjačkog porijekla.</s><s>Zbog velikog doprinosa u izgradnji Islamskog centra u Zagrebu današnja Islamska gimnazija, a ranije medresa nosi njegovo ime.</s><s>Ujak je Mesudu Hafizoviću.</s>

<s>Biografija 
Ahmed Smajlović se rodio u Tokoljacima kod Srebrenice kao posljednje dijete.</s><s>U porodici oca imama bilo je sedmoro djece.</s><s>U Krnjićima je završio osnovnu školu.</s><s>U Sarajevu je upisao Gazi Husrev-begovu medresu.</s><s>Bio je odličan učenik.</s><s>Vojni rok je služio u Ljubljani i to je vrijeme koristio i za studij na Pravnome fakultetu u Ljubljani.</s><s>U vojsci je završio prvu godinu studija, a drugu godinu je završio nakon odsluženja roka, na fakultetu u Beogradu.</s><s>Studij prava nije priveo kraju.</s><s>Razlog je odluka o studiranju u Egiptu u Kairu na univerzitetu Al-Azharu.</s><s>Upisao ga je oktobra 1962. godine.</s><s>Studirao je arapski jezik i književnost.</s><s>Magistrirao je na istom univerzitetu.</s><s>Godine 1974. doktorirao je na temu Filozofija orijentalizma i njen utjecaj na savremenu arapsku književnost, koja je prevedena na bosanski jezik.</s><s>U Egiptu je također predavao na Jugoslavenskoj dopunskoj školi sociologiju, filozofiju i logiku.</s><s>Pet je punih godina bio direktor te škole.</s><s>U Bosnu i Hercegovinu se vratio 1975. godine.</s><s>Ponudili su mu mjesto šefa kabineta reisu-l-uleme, a poslije i dužnost predsjednika Starješinstva Islamske zajednice Bosne i Hercegovine, Hrvatske i Slovenije.</s><s>Na mjestu predsjednika bio je jednu deceniju.</s><s>U međuvremenu je 1977. godine otvoren u Sarajevu Fakulteta islamskih nauka (tadašnji Islamski teološki fakultet).</s><s>Imenovan je na mjesto vanrednog profesora na predmetu akâida (islamskoga vjerovanja) i islamske filozofije.</s><s>Te je predmete predavao do kraj života.</s><s>Smajlovića se smatra začetnikom studija islamske filozofije u Bosni i Hercegovini.</s>

<s>Bio je djelatan na području društvenoga života.</s><s>Bio je član raznih islamskih međunarodnih institucija u Evropi i islamskim zemljama, sudjelovao je na mnogim konferencijama, naučnim skupovima i stručnim savjetovanjima u zemlji i inostranstvu.</s><s>U Bosni i Hercegovini je osobito ostao u memoriji kao vrsni govornik na vrlo posjećenim javnim skupovima.</s><s>Bez obzira na temu tih skupova, Smajlovićeva predavanja su za temu imala vjeru i vjersku misao.</s><s>U kontekstu je uvijek bilo zagovaranje unutarvjerske i međuvjerske tolerancije i dobrosusjedskih odnosa.</s><s>Za to ga je Predsjedništvo SFR Jugoslavije odlikovalo Ordenom zasluga za narod sa srebrenom zvijezdom 30. septembra 1981. godine.</s><s>Ostao je odan ideji vjerskog pluralizma, ne ograničivši se samo na prihvaćanje vjerske raznolikosti, nego je insistirao na stalnome unutarvjerskom i međuvjerskom dijalogu, stalnoj razmjeni ideja.</s>

<s>Dana, 1. decembra 1978. pokrenuo je časopis Islamska misao, projekt koji u novijoj povijesti muslimana ondašnje Jugoslavije nikad nije prevaziđen.</s><s>Bio je prvi urednik tog lista, u kojem je objavio 255 radova.</s><s>Uređivao ga je kroz 17 brojeva.</s><s>Radove je pisao na bosanskom, arapskom i engleskom.</s><s>Roman Meše Selimovića Derviš i smrt preveo je na arapski, a u timu je preveo baladu Asanaginicu na arapski.</s>

<s>Preminuo je u Sarajevu, 11. avgusta 1988. godine.</s>

<s>Reference</s>

<s>Spoljašnje veze 
 Ahmed Smajlović: Trideset godina od preseljenja na Ahiret</s>

<s>Islam u Bosni i Hercegovini
Filozofi</s>

